MGOZ/MESD/OPM_PS .td_uid_2_60f655ab3d7d9_rand.td-a-rec-img{text-align:left}.td_uid_2_60f655ab3d7d9_rand.td-a-rec-img img{margin:0 auto 0 0} Se jkomplu jitqassmu l-kits għall-konservazzjoni tal-ilma f'Għawdex, bħala parti mill-kampanja L-Ilma – Ibda Minnek. Dan tħabbar waqt konferenza tal-aħbarijiet f'Għawdex mill-Ministri Clint Camilleri u Miriam Dalli, u s-Segretarju Parlamentari Stefan Zrinzo Azzopardi. Matul l-aħħar seba' ġimgħat, aktar minn 12,000 familja f'Għawdex irċevew il-kits għall-konservazzjoni tal-ilma. Dawn il-kits tqassmu permezz ta' mobile unit li żaret 14-il lokalità f'Għawdex. L-għan tal-kits huwa li l-konsum tal-ilma fid-djar isir b'mod aktar effiċjenti. Kull residenza rċeviet voucher li kien jissarraf f'kit fil-mobile unit. Aqra aktar Aktar minn 12,000 familja f'Għawdex se jirċievu kits biex jiffrankaw l-ilma Il-kampanja L-Ilma – Ibda Minnek, immexxija mill-Aġenzija għall-Enerġija u l-Ilma, biħsiebha ġġedded l-kollaborazzjoni mal-Ministeru ta' Għawdex. Dan se jsir billi jkompli t-tqassim tal-kits għall-konservazzjoni tal-ilma mill-mobile unit waqt avvenimenti organizzati f'Għawdex. "Il-water saving kits li tqassmu madwar Malta u Għawdex jistgħu jwasslu għal tnaqqis fil-konsum tal-ilma ta' madwar 40,000 litru fis-sena għal familja b'erba' membri. Permezz tal-installazzjoni ta' dawn l-għodod u prattiċi effiċjenti tal-użu tal-ilma, il-konsum tal-ilma jonqos, li jfisser inqas impatt fuq l-ilma tal-pjan," spjegat il-Ministru Miriam Dalli. Zrinzo Azzopardi qal li, permezz ta' din il-kampanja, qiegħed jiżdied l-għarfien dwar l-importanza tal-ilma. B'hekk twaqqfu l-mobile units f'Malta u Għawdex sabiex iqassmu dan l-apparat li jnaqqas l-użu tal-ilma. Ara wkoll Ħu ħsieb l-ilma jqattar fid-dar Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60f655ab3daaa_rand.td-a-rec-img{text-align:left}.td_uid_3_60f655ab3daaa_rand.td-a-rec-img img{margin:0 auto 0 0}